ועדת העבודה, הרווחה והבריאות, כנסת 20, פרוטוקול מספר 823, 2018-07-09 13:55

אלי אלאלוף: שלום חברים.

אלי אלאלוף: יום קשה.

אלי אלאלוף: ..

השעה 13: אנחנו עוסקים בהצעת חוק להסדרת תיירות המרפא, הצעתה של חברת הכנסת מרב מיכאלי.

השעה 13: נועה בן שבת, היועצת המשפטית שלנו, במה נתחיל?

נועה בן שבת: אדוני היושב-ראש, אולי נתחיל באמת על פי סדר הדברים.

נועה בן שבת: נתחיל לקרוא ולעבור על ההסתייגויות.

נועה בן שבת: לגבי הנושא של המיזוג, האם יש הסכם למזג את ההצעה הממשלתית עם הפרטית?

אלי אלאלוף: כולל שתי ההצעות האחרונות שהגיעו?

נועה בן שבת: לא, לא הגיעו אלינו, יש רק את הצעת החוק של חברת הכנסת מרב מיכאלי, וההצעה שלה היא בכפוף לאישור וועדת הכנסת כמובן.

נועה בן שבת: הנושא של המיזוג.

אלי אלאלוף: מי בעד המיזוג?

אלי אלאלוף: לא, תעשו לי טובה, יש כאן חברי כנסת שהם על השנייה פה, אני מבקש.

אלי אלאלוף: אנחנו כרגע מצביעים על המיזוג בין - - -

נועה בן שבת: בין ההצעה הפרטית להצעה הממשלתית.

אלי אלאלוף: אוקיי.

אלי אלאלוף: הצבעה

אלי אלאלוף: ההצעה למזג את שתי הצעות החוק נתקבלה פה אחד.

אלי אלאלוף: ההצעה נתקבלה.

אלי אלאלוף: מיזגנו את שתי הצעות החוק.

נועה בן שבת: יש הסתייגות של חבר הכנסת עודד פורר לגבי שינוי שם החוק.

נועה בן שבת: הוא ביקש ששם החוק יהיה "רפואה בינלאומית".

נועה בן שבת: השאלה האם אתה, חבר הכנסת פורר, עומד על זה?

עודד פורר: אני מסיר את הסתייגותי.

נועה בן שבת: מסיר, יופי.

עודד פורר: אם אתם רוצים אפשר לקבל אותה.

נועה בן שבת: הסתייגות של חברי הכנסת עודד פורר ונורית קורן, שבקשו לא להחריג מהגדרת מטפל מטופלים מהרשות הפלסטינית.

נורית קורן: מורידה את הסתייגותי.

עודד פורר: אני רוצה לומר בעניין הזה שכשהיה פה הדיון אז אמרתי שככל שזה מישהו שעדיין משלם, כן נספר כתיירות רפואית, לפחות לפי התשובה שקבלנו אז.

נורית קורן: הם משלמים.

אלי אלאלוף: אז ההסתייגות יורדת.

מרדכי יוגב: שאלה להבהרה.

אלי אלאלוף: בבקשה.

מרדכי יוגב: אני שואל, חבר הכנסת עודד פורר, האם אתה מתייחס לפרקטיקה או האם אתה מתייחס לעיקרון?

אני אגיד ככה: פלסטינים מיהודה ושומרון שנכנסים לטיפול בישראל במסגרת הסכמי אוסלו, הטיפול שלהם משולם על ידי הרשות הפלסטיני.

אני אגיד ככה: אני לא חושב שזה נכון, אני חושב שהסכמי אוסלו צריכים להיות בטלים מעיקרים אך אלו ההסכמים.

אני אגיד ככה: אנחנו לא נבטל כאן, בחקיקה על תיירות רפואית, את הסכמי אוסלו.

אני אגיד ככה: תתכבד הממשלה ותעשה את זה.

אני אגיד ככה: מי שהרשות הפלסטינית לא מממנת אותו, נספר כתייר רפואי ומשלם כתייר רפואי.

אני אגיד ככה: לכן ההסתייגות התייתרה.

אני אגיד ככה: אני לא יכול עכשיו לבקש את מי שאינו עונה לקריטריון של תייר רפואי, הוא נכנס לכאן במסגרת הסכמים בינלאומיים.

אני אגיד ככה: אני לא יכול לבקש לשנות את זה אף על פי שאני חושב שהיה מקום לשנות.

אלי אלאלוף: טוב.

אלי אלאלוף: אם ההסתייגות הוסרה נמשיך.

עודד פורר: אנחנו לא יכולים לשנות בחקיקה את ההסכמים.

נורית קורן: אני רוצה לומר שאני בקשתי, כשעשינו ביקור בבית החולים הדסה, התייחסות של הצוות המקצועי על מנת לדעת כמה משלמים והבנתי שהם משלמים יותר מאזרח ישראלי ולכן אני מורידה את ההסתייגות שלי.

אלי אלאלוף: תודה.

נועה בן שבת: ישנה הסתייגות של חבר הכנסת אחמד טיבי.

נועה בן שבת: הוא אומר שההסתייגות הינה גם בשם סיעתו ואנו מחכים לחתימותיהם.

נועה בן שבת: הוא מציע להחריג את כל המטופלים משטחי הרשות הפלסטינית מההגדרה "תייר".

נועה בן שבת: כלומר שהם כולם לא יחשבו תיירים לעניין החוק הזה.

עודד פורר: לא, ממש לא.

מרב מיכאלי: אתם רציתם להכליל את כולם והוא רוצה להחריג את כולם.

נועה בן שבת: שאף אחד לא יחשב תייר.

נועה בן שבת: שכולם ייחשבו כמו ישראלים.

מרב מיכאלי: פה הם חצי-חצי.

מרב מיכאלי: לא חצי-חצי, שני סוגים.

עודד פורר: בואו נצביע עליה.

עודד פורר: הוא לא פה.

אלי אלאלוף: רגע, לפי החוק מה זה היום?

אלי אלאלוף: היום לא נחשבים לתיירים.

עודד פורר: מי שהרשות הפלסטינית לא מממנת נחשב כתייר.

מרב מיכאלי: חבר הכנסת טיבי רצה שכולם יחשבו כלא תיירים.

נורית קורן: נכון.

עודד פורר: הוא רוצה שכולם יחשבו כאילו הם אינם תיירים.

אלי אלאלוף: אז נצביע לגבי ההסתייגות של חבר הכנסת אחמד טיבי.

אלי אלאלוף: מי בעד, מי נגד, מי נמנע?

אלי אלאלוף: בעד –אין

אלי אלאלוף: נמנעים – 1 ההסתייגות של חבר הכנסת אחמד טיבי לא נתקבלה.

אלי אלאלוף: ההסתייגות נפלה.

מרב מיכאלי: אני נמנעת.

נועה בן שבת: הסתייגות חליפית הוא שכל מי שמגיע מהאזור, גם תושב ישראל באזור, כולם יחשבו כתיירים.

אלי אלאלוף: המושג "אזור" משמעותו יהודה ושומרון.

עודד פורר: של מי ההסתייגות?

נועה בן שבת: של חבר הכנסת אחמד טיבי.

אלי אלאלוף: אנא חזרי על תוכן ההסתייגות.

נועה בן שבת: שכל אדם שמגיע מהאזור, גם תושב ישראל, יחשב תייר.

מרב מיכאלי: גם היהודים.

עודד פורר: כן, גם תושבי היישובים ביהודה ושומרון.

נורית קורן: שגרים מחוץ למדינת ישראל.

אלי אלאלוף: נצביע על ההסתייגות של חבר הכנסת אחמד טיבי.

אלי אלאלוף: מי בעד, מי נגד, מי נמנע?

אלי אלאלוף: בעד – אין

אלי אלאלוף: נמנעים – 1 ההסתייגות של חבר הכנסת אחמד טיבי לא נתקבלה.

אלי אלאלוף: ההסתייגות לא נתקבלה.

נועה בן שבת: אדוני היושב-ראש, הוספנו - - -

אלי אלאלוף: אני מכיר מדינה ערבית אחת, שממנה אני בא, שאי-אפשר להוריד את האזרחות של האדם.

אלי אלאלוף: אני לעולם אהיה מרוקאי על פי הדרכון שלי.

אלי אלאלוף: איני מבין איך אפשר היום להגיד שאנחנו נסכים להוריד אזרחות לאזרחים שלנו שגרים ביהודה ושומרון שיהיו תיירים.

אלי אלאלוף: יש גבול.

מרב מיכאלי: אני לא הצבעתי בעד.

נורית קורן: הרשימה המשותפת מנסה.

נורית קורן: הכול בסדר.

אלי אלאלוף: אם הייתי רוצה לעזוב את המרוקאיות , אל"ף.

אלי אלאלוף: היא בתוכי ולא תיגמר לעולם.

אלי אלאלוף: בי"ת.

אלי אלאלוף: זה גם לא הגיוני.

אלי אלאלוף: אבל זה חבר הכנסת אחמד טיבי.

אלי אלאלוף: הוא יכול לעשות לנו תרגילים כאלה.

נועה בן שבת: הוספנו בעמוד 4 הגדרה של תעריפון משרד הבריאות.

נועה בן שבת: זו הגדרה שלקחנו מחקיקה קיימת.

נועה בן שבת: לגבי הנושא של חובת הרישום אנחנו רוצים רק לוודא.

מרב מיכאלי: נועה בן שבת, יש לי שאלה.

מרב מיכאלי: אם אני גרה בצרפת, ואני משלמת פה ביטוח לאומי, ואני באה לקבל פה טיפול.

נועה בן שבת: השאלה אם את מקבלת אשרת תייר כשאת מגיעה לארץ.

עודד פורר: אם את אזרחית נושאת תעודת זהות ישראלית.

נועה בן שבת: אם אינך נושאת אשרת תייר, ולא קבלת פטור מההיתר או משהו אחר שפוטר אותך מהאשרה, אז את לא נחשבת כתייר.

נועה בן שבת: השאלה לאיזו אשרה את מגיעה.

נורית קורן: אם אדם משלם ביטוח רפואי- - -

אלי אלאלוף: אני חייב לעזוב לרגע.

מרדכי יוגב: חברת הכנסת מרב מיכאלי, יש לזה כללים ברורים בחוק.

נועה בן שבת: השאלה אם אתם רוצים לומר שמי שחל עליו חוק ביטוח בריאות ממלכתי או אותן תקנו שחלות על ה - - -.

מרב מיכאלי: כמה שנים אני יכולה להמשיך - - -

מרדכי יוגב: יש כללים ברורים בחוק של רשות ההגירה.

מרדכי יוגב: נדמה לי עד חמש שנים.

נורית קורן: חברים.

מרב מיכאלי: כמה שנים אני יכולה להמשיך להיות אזרחית ישראלית בצרפת?

נורית קורן: חברת הכנסת מרב מיכאלי, אני רוצה רגע להסביר לך משהו ואז נראה אם נועה בן שבת תיתן את התשובה הנכונה.

נורית קורן: אם את אזרחית המדינה ואת משלמת את מס הבריאות אז את נכנסת לארץ עם הדרכון שלך את מקבלת פה טיפול.

מרב מיכאלי: לנצח?

נורית קורן: לא לנצח.

נורית קורן: אם לא גרים פה 180 יום, ויש שלילה של האזרחות שלך, את לא יכולה לקבל פה טיפול.

עודד פורר: לא, סליחה.

עודד פורר: קודם כל לא נשללת אזרחותה.

עודד פורר: אי אפשר לשלול את אזרחותה.

נורית קורן: את התושבות, את הזכאות.

עודד פורר: דבר שני, חשוב להכיר, התשלום שמדברים עליו הוא בכלל תשלום לביטוח לאומי.

עודד פורר: אזרח שלא היה כאן, כמדומני, אם אני זוכר מתפקידי הקודם, עשר שנים.

נורית קורן: חמש שנים.

עודד פורר: כשהוא תושב חוזר הוא נדרש לפדות את דמי הביטוח, והוא נדרש לשלם 10,000 שקלים.

נורית קורן: לפעמים מדובר בסכומים יותר גבוהים.

עודד פורר: לא, 10,000 שקלים הוא צריך לשלם לביטוח לאומי.

עודד פורר: בעבר, כשמדינת ישראל עשתה מבצע תושבים חוזרים, היא שילמה.

עודד פורר: הביטוח הלאומי לא ספג את ההוצאה, המדינה שילמה עבור התושב החוזר את אותם דמי הביטוח הלאומי.

עודד פורר: ברגע שתושב חוזר שילם את דמי הביטוח הלאומי הוא אזרח ישראלי.

נורית קורן: אבל נדמה לי שיש כחצי שנה של אכשרה.

עודד פורר: לא, זה חצי שנה אם הוא לא משלם.

נורית קורן: למה, לטיפול רפואי בבית חולים?

מרדכי יוגב: תגדירי לפי החוק.

מרדכי יוגב: יש כללים כתובים בחוק.

נועה בן שבת: כרגע איננו דנים בשאלה האם יש זכאות לפי חוק בריאות ממלכתי.

נועה בן שבת: אנחנו כרגע מגדירים תייר לפי האשרה שאיתה הוא נכנס.

נועה בן שבת: אם הוא נכנס באשרת תייר, או שהוא נכנס והיה צריך לקבל לפי אחד מהסעיפים פטור מאשרת תייר, אז הוא נחשב תייר לעניין הזה.

נורית קורן: הפלסטינים שלא משולמים על ידי הרשות הפלסטינית נכנסים על אשרת תייר?

נועה בן שבת: כן, או שהם מקבלים היתר.

מרב מיכאלי: הם נכנסים על היתר.

מרב מיכאלי: הם לא מקבלים אשרת תייר.

שי סומך: הם נכנסים בעזרת היתר כניסה.

דליה בסטה: גם פלסטינים שאינם תיירים נכנסים עם היתר כניסה לישראל.

מרב מיכאלי: הכול בסדר, רק אנחנו מדברות על מי הוא תייר ולפי איזו אשרה הוא נכנס.

אלי אלאלוף: כן, איפה היינו?

נועה בן שבת: אתם רוצים לקבוע ש-"תייר" זה רק אם הוא לא נכנס להסדרים של ביטוח בריאות ממלכתי ?

נורית קורן: אל תסבכי אותנו.

עודד פורר: לא תהיה הצבעה על החוק אם ניכנס לזה.

מרדכי יוגב: הכול בהתאם לחוק.

אלי אלאלוף: אז מה אמרנו לגבי הביטוח?

נועה בן שבת: אנחנו רק רוצים להבהיר שהכוונה היא לא לחברות ביטוח.

טל אמיתי נשרי: חברות ביטוח הן אינן מתווכות.

טל אמיתי נשרי: הן רוכשות שירות.

נועה בן שבת: אוקיי.

לנו תיקון: "תייר מרפא אינו נדרש לשלם תמורה לגורם נוסף מלבד המוסד הרפואי" אני לא יודעת אם הוא משלם או לא משלם או שלא דרשו ממנו לשלם.

ביולי 2018: " המרשם יהיה פתוח לעיון הציבור בשפה העברית, הערבית, והאנגלית ובכל שפה אחרת שיקבע השר ".

ביולי 2018: יכול להיות שתרצו אפילו לתרגם אותו.

אלי אלאלוף: אמרנו "בכל שפה" אז זה כולל רוסית.

עודד פורר: השר יחליט מה.

טל אמיתי נשרי: אין שום בעיה שיהיה כתוב פה גם "רוסית" בשלב זה, מכיוון שמן הסתם זו תהיה השפה הראשונה שזה יתורגם אליה.

עודד פורר: אני מניח שמשרד המשפטים לא ירצה את זה בחקיקה.

עודד פורר: הוא יעדיף שהשר יחליט.

טל אמיתי נשרי: לגבי מה?

נועה בן שבת: שהשר יחליט?

נועה בן שבת: הוא לא יצטרך לקבוע בתקנות דבר כזה?

עודד פורר: אם נכניס את זה בתקנות אז נצטרך להכניס את הנושא הזה בכל חוק.

אלי אלאלוף: אני חשבתי שזה כן, בתנאי שזה בהסכמת המוסד.

טל אמיתי נשרי: אבל אז הוא לא נחשב למתווך.

טל אמיתי נשרי: הוא לא נחשב לסוכן תיירות מרפא, כי הוא בעצם עובד המוסד שמגייס עבורו מטופלים כחלק מהמוסד עצמו.

אלי אלאלוף: היום חלק מה - - -

עודד פורר: מה, על המוסד לא חלים כללים כשהוא מתווך לשירות רפואי?

טל אמיתי נשרי: הוא לא מתווך למישהו אחר.

טל אמיתי נשרי: הוא מאתר תיירים עבור עצמו.

אלי אלאלוף: היום יש מזכירות שעושות את העבודה הזו בשם המוסד.

עודד פורר: אבל מה קורה אם הוא הגיע לטיפול בבית חולים - - -

מרב מיכאלי: הוא לא נקרא סוכן והוא לא מקבל עמלה.

מרב מיכאלי: זה חשוב שיהיה ברור לפרוטוקול שהוא לא מקבל עמלה.

עודד פורר: יש לי שאלה.

עודד פורר: אם התיירת הוזמנה לבית חולים בתל אביב – למשל איכילוב.

עודד פורר: וישנו טיפול.

עודד פורר: במהלך הטיפול אומרים מטעם בית החולים ש-"פה אין מה לעשות, את הדבר הזה אין לנו, אנחנו רוצים להעביר אותו לבית חולים אחר להשלמת טיפול", מה קורה במצב כזה?

טל אמיתי נשרי: אז יש לנו פה סעיף ספציפי שעוסק בהעברה בין מוסדות, ועל האחריות שהמוסד הרפואי צריך לקחת

עודד פורר: אבל אז המוסד הרפואי נכנס פה כי אין לו שום אחריות.

טל אמיתי נשרי: יש לו אחריות מלאה.

טל אמיתי נשרי: מוסד שמקבל תייר מרפא גם אם הוא רוצה להעביר אותו יש לו אחריות מלאה.

עודד פורר: כמוסד רפואי, לא כמי שהביא את התייר.

טל אמיתי נשרי: כמוסד רפואי.

טל אמיתי נשרי: ויש סעיף ספציפי בחוק שמגדיר את חובתו, והחובה שלו כלפי המוסד הנעבר היא גם כלכלית, כלפי התייר יש לו חובה מלאה.

נועה בן שבת: אז אדוני היושב-ראש אתה מסיר את ההסתייגות או שנצביע עליה?

אלי אלאלוף: לא, זאת אומרת, התיקון הזה שהוא לא מקבל עמלה והוא באישור המוסד.

נועה בן שבת: זה ממילא אם הוא לא מקבל עמלה אז הוא לא הסוכן.

טל אמיתי נשרי: נכון, זה ממילא.

נועה בן שבת: כן, כי הוא לא עוסק בתמורה אז אנחנו מורידים את ההסתייגות.

נועה בן שבת: השאלה אם אפשר להוסיף פה הסתייגות לגבי מצב שהוא פושט רגל?

שי סומך: משרד המשפטים צריך לבדוק את זה.

נועה בן שבת: אז אנחנו לא נכניס את זה בשלב זה.

6 ובפסקה: כיוון שאמרנו שגם לגבי התאגיד וגם לגבי אנשיו, אז אנחנו מתאימים כמובן את התנאים.

6 ובפסקה: התנאים הם של כתובת או נציג בישראל ושאינו עובד מוסד רפואי.

מופיע לנו: הסתייגות של חבר הכנסת פורר שביקש שתהיה או הוכחת בקיאות של מבקש הרישום בחובות החלות עליו לפי חוק זה באופן שיקבע השר, או עמידה בקורס של המועצה המדעית של ההסתדרות הרפואית.

עודד פורר: אתמול סיכמנו שזה נכנס לתקנון.

נורית קורן: נכון.

נועה בן שבת: בסדר גמור.

נורית קורן: אבל סיכמנו אתמול את כל הדברים והיינו רק אמורים להצביע.

נורית קורן: אדוני היושב-ראש אני צריכה לצאת.

אלי אלאלוף: תעשו לי טובה, אני קצת עסוק היום.

סעיף 9: ביקשנו להוסיף את כל המידע הרפואי סוכן תיירות מרפא צריך למסור רק את המידע הרפואי ולא מידע אחר.

נורית קורן: אדוני היושב-ראש יש פה הצבעה.

אלי אלאלוף: כן בבקשה.

מרק כצנלסון: מרק כצנלסון, יושב-ראש האגודה הישראלית לתיירות רפואית.

מרק כצנלסון: יש לנו בעיה עם הסעיף הזה מכיוון שהוא מסתיר בתוכו את התלות בכל מוסד רפואי כולל מרפאה מעל חמישה מטפלים.

מרק כצנלסון: זאת אומרת– בשפה פשוטה עם דוגמה מהחיים: אם מגיע בן אדם והוא צריך לעשות בדיקת דם, אולטרסאונד בטן, קרדיולוג, ועוד משהו - -

אלי אלאלוף: בסדר.

מרק כצנלסון: - - ואחד מהדברים האלה נמצא שצריך לעשות בתוך המוסד שזה מעל חמישה מטפלים, אנחנו חייבים כבר לקבל תוכנית טיפולים מהמוסד הזה, אפילו בדיקת דם.

מרק כצנלסון: זה הופך אותנו לעבדים.

אלי אלאלוף: בוא נקבל תשובה.

עודד פורר: בוא נשמע מה אומרים במשרד הבריאות.

טל אמיתי נשרי: אבקש לומר כמה דברים.

טל אמיתי נשרי: קודם כל, הנושא הזה כבר נדון.

טל אמיתי נשרי: אנחנו חוזרים אחורה לחינם.

מרק כצנלסון: ממש לא.

טל אמיתי נשרי: ברגע שאנחנו מגיעים למוסד רפואי שיש בו מעל חמישה מטפלים הוראות החוק חלות.

טל אמיתי נשרי: ברגע שישנם פחות מחמישה מטפלים במוסד רפואי הוראות החוק אינן חלות, וזה קו החתך שקבענו.

טל אמיתי נשרי: מה שסוכני תיירות המרפא מבקשים עכשיו זה שנפתח את הכול מחדש, ונתחיל לסווג טיפולים רפואיים.

טל אמיתי נשרי: ונגיד לאלו טיפולים יש להוציא הזמנה בכתב ולאלו טיפולים אין צורך להוציא הזמנה בכתב.

טל אמיתי נשרי: לנו אין כוונה לעשות זאת, החתך שעשינו הוא לפי סוג המוסד הרפואי.

טל אמיתי נשרי: ונראה לנו גם הגיוני שבמרבית המקרים לא הולכים לעשות רק בדיקת דם במוסד רפואי שמעסיק מעל חמישה מטפלים, ובפעם הבודדת שזה יקרה לא יקרה כלום אם המוסד הרפואי יוציא הזמנה בכתב.

עודד פורר: אולי נחריג בדיקות?

טל אמיתי נשרי: לא צריך להחריג בדיקות, כי בדיקות יכולות להיות דבר מקיף מאוד.

טל אמיתי נשרי: גם בדיקת MRI היא בדיקה וגם בדיקת CT היא בדיקה.

טל אמיתי נשרי: וברגע שזה נעשה - - -

מרק כצנלסון: בדיקות אמבולטוריות.

נורית קורן: גם בדיקה היא נעשית במרפאה ובמרפאה יש - - -

ארקדי בסנטין: זה הופך אותנו לעבדים, זה לא הגיוני.

טל אמיתי נשרי: במוסד רפואי שמעסיק פחות מחמישה מטפלים הוראות החוק לא חלות, אם ישנם מעל חמישה מטפלים הוראות החוק חלות.

טל אמיתי נשרי: דנו בזה כבר ארוכות.

ארקדי בסנטין: תעשו מטפלים - - -

יבגני שילמן: בדיקה אחת אמבולטורית.

אלי אלאלוף: מה רצית החבר שמה?

יבגני שילמן: יבגני שילמן.

אלי אלאלוף: אתה יכול לעשות את זה אמבולטורי ולגמור את זה היום.

אלי אלאלוף: אתה לא מבין ברפואה?

נורית קורן: נכון.

טל אמיתי נשרי: גם בטיפול אמבולטורי תייר המרפא צריך לדעת מה המוסד הרפואי מציע לו, וגם בטיפול האמבולטורי המוסד הרפואי צריך לקחת אחריות על מה שהוא מציע לתייר המרפא.

ארקדי בסנטין: תאשרו בדיקה אחת אמבולטורית.

אלי אלאלוף: ברשות

אלי אלאלוף: כם אנחנו לא זזים מזה.

נועה בן שבת: טוב.

נועה בן שבת: סעיף - - -

טל אמיתי נשרי: רק רגע נועה.

טל אמיתי נשרי: רציתי להתייחס לסעיף שקראת עכשיו.

טל אמיתי נשרי: בסעיף 11(א) אנחנו ביקשנו שהשורה שמפנה למחירון משרד הבריאות לא תופיע בהצעת המחיר של הסוכן, אלא בהזמנה בכתב של מוסד רפואי ציבורי בלבד.

טל אמיתי נשרי: את הצעת המחיר הוא לא מצרף אז המוסד הרפואי הציבורי יכתוב: "תדע שהתעריפים שלי כפופים למחירון משרד הבריאות באתר משרד הבריאות בכתובת".

נועה בן שבת: אוקיי.

נועה בן שבת: אז אנחנו מורידים את זה מסעיף 11 וזה יישאר בסעיף 17.

טל אמיתי נשרי: בדיוק.

עודד פורר: זה בעצם מייתר את הצורך באותה הצעת מחיר קורקטית שאומרת כמה הוא מרוויח מפה וכמה הוא מרוויח משם.

טל אמיתי נשרי: נכון.

נועה בן שבת: אבל סוכן תיירות המרפא צריך לצרף הצעת מחיר מטעמו.

טל אמיתי נשרי: בסדר.

עודד פורר: זה ברור.

אנחנו אומרים: יש פה גם הסתייגות של חברת הכנסת מרב מיכאלי היא מבקש שיהיה כתוב:

מרב מיכאלי: שזה ניסוח הפוך של ההגבלה לחמישה אחוז.

נועה בן שבת: כן.

מרב מיכאלי: זאת ההסתייגות היחידה שאני מבקשת להשאיר.

נועה בן שבת: אדונ היושב-ראש, אפשר להצביע על ההסתייגות הזאת?

מרב מיכאלי: אפשר להצביע עליה.

אלי אלאלוף: מה הייתה ההסתייגות?

נועה בן שבת: ההסתייגות אומרת שבעצם למוסד לא יהיו יותר מחמישה אחוז מטופלים שהינם תיירי מרפא.

אלי אלאלוף: אני מזכיר לחברים שהדיווח האחרון שהיה על בית חולים ענק, שנקרא איכילוב, דיווח על פחות מאחוז אחד של תיירי מרפא.

מרב מיכאלי: איכילוב כבר היה על שניים וחצי אחוזים.

מרב מיכאלי: 2.3%.

אלי אלאלוף: מה משרד הבריאות רוצה לומר?

טל אמיתי נשרי: אנחנו במשרד הבריאות מבקשים לא לקבוע מגבלה נוקשה.

טל אמיתי נשרי: השארנו שיקול דעת לטובת משרד הבריאות, ביקשנו שעיקר הפעילות תהיה לטובת מטופלים ישראלים.

טל אמיתי נשרי: יכולות להיות סיטואציות דווקא בעיקר בבתי חולים בפריפריה או במקומות שבהם התפוסה יותר נמוכה שנרצה להגביר את פעילות תיירות המרפא, כל עוד זה לא נעשה על חשבון המטופלים הישראלים.

טל אמיתי נשרי: אנחנו מבקשים להשאיר את שיקול הדעת שיאפשר לנו לבחון את זה ברמה המהותית ולא לקבוע מגבלה נוקשה.

מיכל בירן: אבל רוב - - -

אלי אלאלוף: נצביע לגבי ההסתייגות.

אלי אלאלוף: מי בעד, מי נגד, מי נמנע?

אלי אלאלוף: בעד – 2

אלי אלאלוף: נמנעים – אין ההסתייגות לסעיף 16(1), של חברת הכנסת מרב מיכאלי, לא נתקבלה

אלי אלאלוף: ההסתייגות נפלה, תודה.

אלי אלאלוף: חבר הכנסת ינון אזולאי, ברוך הבא.

סעיף 17: אנחנו קודם כל נכתוב שהמוסד הרפואי יציין בהזמנה שהוא מוציא הפנייה לתעריפון.

סעיף 17: זה כמובן למוסד רפואי ציבורי בלבד.

טל אמיתי נשרי: נכון.

נועה בן שבת: לא, הוא תמיד מצרף הצעת מחיר.

טל אמיתי נשרי: זה לא חלק מההזמנה.

נועה בן שבת: יש לו הזמנה, ליד זה הוא מדביק הצעת מחיר.

נועה בן שבת: עליו לשלוח את זה גם לסוכן – הוא לא יכול לעבוד על הסוכן – או לתייר.

נועה בן שבת: אם הוא מוציא את ההזמנה ישירות לתייר אז לתייר, ואם יש סוכן בתמונה והוא חייב להעביר לסוכן אז הוא מעביר לסוכן.

נועה בן שבת: זה מצד המוסד הרפואי.

נועה בן שבת: אחרי זה מה עושה עם זה הסוכן דיברנו על זה.

טל אמיתי נשרי: זה לא חלק מההזמנה.

רונן סלומון: הבנתי.

פה תיקון: "אלא אם כן תייר המרפא" – התייחסנו פה לנושא של מינוי בא-כוח – זה רק עניין של נוסח בהמשך למה שנאמר בדיונים קודמים.

אנחנו אומרים: כל אחד בעד הטיפול שלו.

אנחנו אומרים: אנחנו בעמוד 12.

אנחנו אומרים: אני מבינה, חברת הכנסת מרב מיכאלי, שאת מסירה את הסתייגותך?

מרב מיכאלי: בואי נקרא את ההסתייגות על מנת לוודא את זה.

מרב מיכאלי: זה הסעיף, לא ההסתייגות?

נועה בן שבת: כמובן.

נועה בן שבת: את ההסתייגות את מסירה?

מרב מיכאלי: אז אני אומרת, זה היה הנושא של הוספת המידע על רופאים ושכרם?

נועה בן שבת: כן, את רוצה להצביע?

מרב מיכאלי: כן.

נועה בן שבת: אז יש את ההסתייגות של חברת הכנסת מרב מיכאלי להוסיף בסעיף 24(א) שתי פסקאות שמבקשות לפרט את: זהו מידע שכל מוסד רפואי, גם ציבורי וגם פרטי צריך למסור למנכ"ל.

אלי אלאלוף: נצביע על ההסתייגות שת חברת הכנסת מיכאלי.

אלי אלאלוף: מי בעד, מי נגד, מי נמנע?

אלי אלאלוף: בעד – 2

אלי אלאלוף: נמנעים – אין ההסתייגות לסעיף 24(א), של חברת הכנסת מרב מיכאלי, לא נתקבלה.

אלי אלאלוף: ההסתייגות של חברת הכנסת מיכאלי נדחתה.

נועה בן שבת: בסעיף קטן 24(ג) אני מפנה שוב את תשומת לב הוועדה לסעיף לוועדה על המידע שנמסר מן המוסדות הרפואיים תמצאו את הדרך לעשות את זה.

נועה בן שבת: בסעיף 25(4), אני יודעת שיש לכם, במשרד הבריאות, הערה על הנוסח שמופיע פה.

טל אמיתי נשרי: אנחנו ביקשנו שהנוסח יהיה, בגלל שבמסגרת הצעת החוק אין לנו דרך לדעת מהם רווחיהם של בתי החולים, גם כשהיה סעיף שאמר שהם ידווחו לנו על הסכומים זה לא היה על הרווחים.

טל אמיתי נשרי: אנחנו חושבים שהניסוח הקיים יהיה ברמת הבלתי-ישים.

טל אמיתי נשרי: ההצעה שלנו היא ניסוח שכזה:

נועה בן שבת: מה זה "פריפריה"?

נועה בן שבת: איך אנחנו מגדירים פריפריה?

מרב מיכאלי: אדוני, זה לא - - -

נורית קורן: אדוני, גם אין פה סכום.

טל אמיתי נשרי: אז אפשר להוריד פריפריה.

אלי אלאלוף: אני יכול להגיד שמות של פריפריה.

אלי אלאלוף: אני בעד להגיד שמות של בתי חולים.

אלי אלאלוף: מה הבעיה?

טל אמיתי נשרי: ואפשר גם להסיר את זה.

טל אמיתי נשרי: אנחנו במשרד הבריאות נצטרך בסופו של דבר לעמוד מול הוועדה ולדווח ולקבל את התייחסות הוועדה אחת לשנה.

טל אמיתי נשרי: זאת הכוונה שלנו.

מרב מיכאלי: אבל איפה נאמר ה - - -

אלי אלאלוף: פריפריה זה לא בית החולים רמב"ם, לא הדסה, לא שערי צדק ולא תל השומר.

טל אמיתי נשרי: אם נבוא ונראה לכם שהעברנו כספים לאיכילוב כנראה שלא נעמוד בהוראות הסעיף.

נועה בן שבת: זו ההצעה של משרד הבריאות.

אלי אלאלוף: חברים, אני לא נותן רשות דיבור.

נועה בן שבת: אדוני היושב-ראש יש כאן שתי הסתייגויות.

נועה בן שבת: הסתייגות אחת שלך אומרת יושב-ראש:

נועה בן שבת: כאן המדד הוא אינו פריפריה או לא פריפריה אלא האם הם מטפלים או שאינם מטפלים בתיירי מרפא.

אלי אלאלוף: אוקיי.

אלי אלאלוף: לפי הנוסח החדש שהציעה נציגת משרד הבריאות אני מוותר על הסתייגותי.

נועה בן שבת: וחברת הכנסת מרב מיכאלי, יש את ההסתייגות שלך.

מרב מיכאלי: אני מעוניינת להשאיר אותה.

מרב מיכאלי: אדוני היושב-ראש, אתה משאיר את הסתייגותך?

אלי אלאלוף: אני הסרתי אותה בזכות הניסוח החדש שהציע משרד הבריאות.

עודד פורר: הוא קיבל את הצעת משרד הבריאות.

אז ההסתייגות של חברת הכנסת מיכאלי אומרת: מוסד רפואי ציבורי המטפל בתיירי מרפא יעביר 10% מהכנסותיו מטיפול כאמור לשם חלוקתם למוסדות רפואיים ציבוריים שאינם מטפלים בתיירי מרפא.

אז ההסתייגות של חברת הכנסת מיכאלי אומרת: חברת הכנסת מרב מיכאלי, אולי את רוצה להשתמש כאן במונח "פריפריה"?.

מרב מיכאלי: אדוני היושב-ראש, אמרת שאתה רוצה לציין שמות של בתי חולים.

אלי אלאלוף: שמנו.

מרב מיכאלי: שמנו, אז - - -

נועה בן שבת: מה שמתם?

אלי אלאלוף: אמרנו מה הם בתי החולים שהיום עוסקים בתיירות מרפא.

מיכל בירן: אבל בלשון החוק?

טל אמיתי נשרי: כן, אפשר לנסח "בתי חולים שאינם מטפלים בתיירי מרפא".

טל אמיתי נשרי: ואני גם אומרת לפרוטוקול שאלו יהיו בתי חולים פריפריאליים, בתי החולים הנזקקים ביותר.

טל אמיתי נשרי: הם יהיו בתי החולים שייהנו מהדבר הזה ואנחנו מתחייבים לוועדה שזה הדבר שאנחנו נבוא ואנחנו - - -

נועה בן שבת: אדוני היושב-ראש.

נועה בן שבת: אולי תסמיך אותנו לחפש נוסח להגדרת בתי חולים פריפריאליים?

אלי אלאלוף: את יודעת כמה אני סומך עלייך.

אלי אלאלוף: את 100% .

מרב מיכאלי: ובלבד שלא יפחתו מ-10% מרווחי המוסדות המטופלים.

נועה בן שבת: נציגי משרד הבריאות משאירים את נושא ה- 10% כחלק מההסתייגות?

טל אמיתי נשרי: לא.

טל אמיתי נשרי: אין לנו דרך לדעת מהם רווחיהם של בתי החולים.

טל אמיתי נשרי: אין לנו סמכות פה.

מרב מיכאלי: אז מה הנוסח הסופי?

מרב מיכאלי: אז מה אתם כן - - -

מיכל בירן: אז מה יהיה הפרמטר?

אלי אלאלוף: אנחנו אומרים שזה עד חמישה אחוז של הרווחים.

מיכל בירן: אבל נציגת משרד הבריאות אומרת שהיא לא יכולה לדעת.

אלי אלאלוף: אני מבקש להשלים.

אלי אלאלוף: לפי זה, משרד הבריאות יבוא ויחלק את כל מה שהוא יכול לחסוך מתקציבים שונים לבתי חולים שאינם עוסקים בתיירות מרפא בתקציב נוסף.

מרב מיכאלי: אבל אדוני, אתה רצית 10% ועכשיו אין 10%.

מרב מיכאלי: ואתה לא יודע, אם הם יחסכו מעט?

מרב מיכאלי: הרי זה לא טוב לך, ואם הם יחסכו מעט כי היו להם יותר הוצאות?

אלי אלאלוף: ואם באותה שנה יש רווח יותר מחמישה אחוז?

מרב מיכאלי: למרבה הצער הבעיה שלנו אף פעם איננה יותר כסף.

מרב מיכאלי: הבעיה שלנו היא פחות כסף ומשרד הבריאות פה לא מתחייב למינימום, אנחנו רצינו מינימום.

נועם ויצנר: אני נועם ויצנר יועץ למנכ"ל משרד הבריאות.

נועם ויצנר: אני חושב שבפרקטיקה יש לנו בעיה לבוא ולהגיד שאנחנו לוקחים מבית חולים 10% ומעבירים את זה.

נועם ויצנר: אנחנו גם לא יודעים לעשות את זה לבתי חולים של כללית – לבתי חולים כמו הדסה או שערי צדק.

נועם ויצנר: אנחנו חושבים שאנחנו צריכים לבוא ולהציג לוועדה את הוויסותים הפנימיים שאנחנו עושים מכמה שבית חולים מכניס, ואם רוצים לבוא ולהסתכל על תקרות יהיה אפשרי לעשות את זה אבל בשלב הזה וגם בהקשר לזה שיש בתי חולים ממשלתיים - - -

אלי אלאלוף: שיהיה ברור, זה לא אמור לשחרר שום בית חולים.

אלי אלאלוף: כי משרד הבריאות מעביר לכל בתי החולים כולל הפרטיים הרבה כסף.

עודד פורר: אדוני היושב-ראש, אני ממהר לישיבת סיעה.

מרדכי יוגב: יש פה קושי כי אם לא נצביע עכשיו אני מפחד שיעשו לנו פה מחטף.

אלי אלאלוף: עוד כמה שניות.

אלי אלאלוף: בואו נמשיך כמה שאפשר.

מרב מיכאלי: אבל פה אין לנו נוסח מוסכם.

אלי אלאלוף: אתם רוצים להפסיק אז נפסיק.

אלי אלאלוף: אני גם אוהב לנשום.

מרב מיכאלי: פה יש בעיה אמתית ומהותית.

אלי אלאלוף: אם אתם רוצים ללכת לישיבות סיעה לכו לישיבות סיעה.

מרב מיכאלי: אני לא רוצה ללכת לישיבת סיעה.

מרב מיכאלי: אני רוצה שיהיה נוסח ראוי.

מרדכי יוגב: אני הודעתי על איחור קל לישיבת הסיעה שלי.

אלי אלאלוף: אז בוא נמשיך.

מרב מיכאלי: פשוט יש לנו פה בעיה עם הנוסח של הסעיף.

מרב מיכאלי: כי זה לא מה שאתה רצית.

אלי אלאלוף: אז אני מציע שתשבו על הנוסח.

נועה בן שבת: אדוני, אנחנו לא יכולים, יש את הנוסח, או שמצביעים היום או שנחכה למועד אחר.

מרב מיכאלי: רק מחר.

עודד פורר: או שהולכים עם הנוסח של משרד הבריאות שזה מה שאני חושב שאפשר לעשות.

עודד פורר: בסוף גם לשם נגיע.

אלי אלאלוף: טוב חברים.

אלי אלאלוף: נדחה ליום חמישי בבוקר.

מרדכי יוגב: חמישי בבוקר?

אלי אלאלוף: מה אתם רוצים?

אלי אלאלוף: אני בעד לסיים את זה עכשיו.

מרב מיכאלי: אבל זה לא הגיוני.

טל אמיתי נשרי: אין לנו איך ליישם את הנוסח הזה.

מרב מיכאלי: זה לא הגיוני.

מרב מיכאלי: כל הרעיון שרצה חבר הכנסת אלאלוף להבטיח, זה לא הגיוני.

אלי אלאלוף: יש לך הסתייגות?

מרב מיכאלי: פה ההסתייגות שלי היא 10% אבל ההסתייגות שלי אינה הנקודה.

מרב מיכאלי: הנקודה, עזוב, הרי ההסתייגות שלי לא תעבור, אז מה שמשנה לי זה נוסח הסעיף.

מרב מיכאלי: אדוני, אתה נתת פה נאום ואמרת איך שחייב שיעבור כסף מאיפה שיש לאיפה שאין וזה לא קורה פה כרגע.

אלי אלאלוף: אמנם אני פחדן לפי הגדרת שכנתך חברת הכנסת מיכל בירן.

מיכל בירן: נכון.

אלי אלאלוף: אז אני מקבל החלטות גם כפחדן.

אלי אלאלוף: אני אומר לך, חברת הכנסת מיכאלי, שהיות והבנתי את המורכבות של הסוגיה שהצעתי, אני מוכן ללכת לפשרה שהציע משרד הבריאות ולכן אני מקבל אותה.

טל אמיתי נשרי: תודה רבה אדוני.

מרב מיכאלי: אפשר לקרוא שוב את הנוסח.

אומר כך: הדיווח על הסכומים יהיה למשרד הבריאות והמשרד יחלק את הכספים שהועברו אליו לפי פסקה זו למוסדות רפואיים ציבוריים שאינם מטפלים בתיירי מרפא ואולי נמצאים בפריפריה, אולי לפי אשכולות סוציואקונומיים בדרך של וויסות בגין החיסכון שיתאפשר בהעברות תקציביות לבתי המטפלים בתיירי מרפא.

אומר כך: איך נוצר אותו חיסכון בהעברות תקציביות?

אלי אלאלוף: בזה שלא מעבירים יותר לבתי חולים שעוסקים בתיירות מרפא.

מיכל בירן: אבל באלו סכומים?

מיכל בירן: באלו הקיפים?

מיכל בירן: תנו לנו איזשהו פרמטר.

טל אמיתי נשרי: זה בדיוק מה שאנחנו נדווח.

טל אמיתי נשרי: אנחנו נדווח לוועדה על הסכומים.

טל אמיתי נשרי: על זה אנחנו נבוא ונדווח לוועדה.

טל אמיתי נשרי: כמה כסף העברנו, כמה כסף נחסך.

מרב מיכאלי: אבל אנחנו קיבלנו פה החלטה, הרי החוק קובע שצריכה להיות להם מערכת חישוב נפרדת לתיירות הרפואית.

מרב מיכאלי: מה הבעיה לחשב את זה בתוך החישובים האלה?

מיכל בירן: אני גם לא מבינה.

אלי אלאלוף: חברים אני מבקש להביא להצבעה את ההסתייגות של חברת הכנסת מרב מיכאלי לסעיף 25.

אלי אלאלוף: אני מבין.

אלי אלאלוף: חברי הכנסת מבינים.

אלי אלאלוף: מי בעד, מי נגד, מי נמנע?

אלי אלאלוף: בעד – 2

אלי אלאלוף: נמנעים – אין ההסתייגות לסעיף 25, של חברת הכנסת מרב מיכאלי, לא נתקבלה.

אלי אלאלוף: ההסתייגות נדחתה.

אלי אלאלוף: אני סומך על משרד הבריאות.

נועה בן שבת: אנחנו לא יכולים לתקן כאן תיקונים של מהות.

נועה בן שבת: אנחנו מדברים על זה שיש כסף אז נדע על איזשהו חיסכון ואת החיסכון יסבירו איך הם מווסתים לבית חולים מסוים.

אלי אלאלוף: נכון.

מרב מיכאלי: אדוני היושב-ראש, אי אפשר להצביע על הנוסח הזה.

אלי אלאלוף: אתם תראו את זה בנוסח החוק.

אלי אלאלוף: תוכלו להגיש הסתייגות במליאה אם תרצו.

נועה בן שבת: הסתייגות של חבר הכנסת אחמד טיבי בעמוד 13.

נועה בן שבת: הוא מבקש החרגה של הטיפול בשעות הטיפול הרגילות.

נועה בן שבת: לבקשתו נושא זה לא יחול על מי שיגיע משטחי הרשות הפלסטינית.

אלי אלאלוף: מי בעד, מי נגד, מי נמנע?

אלי אלאלוף: בעד – 2

אלי אלאלוף: נמנעים – אין ההסתייגות לסעיף 27(א)(2), של חבר הכנסת אחמד אחמד, טיבי לא נתקבלה.

אלי אלאלוף: ההסתייגות נפלה.

שמדבר על: קראנו את סעיף 30א.

שמדבר על: עכשיו - - -

מרב מיכאלי: נועה בן שבת, אני מבקשת להגיש הסתייגות גם על סעיף 25(4) המקורי מה שיש לנו מולנו, מה שבהתחלה חשבנו שיהיה הוויסות אבל עם 10% מהרווחים.

נועה בן שבת: בסדר.

נועה בן שבת: זה לחילופין.

מרב מיכאלי: זה מחטף מכוער, באמת.

מרב מיכאלי: הסכמנו אתמול על מנגנון של וויסות, חבר הכנסת אלאלוף אמר פה כל כך מפורשות ואני עוד רציתי הכנסות והוא אמר רווחים כי צריך להראות שהם מרוויחים, ויש חישוב נפרד של התיירות הרפואית.

מרב מיכאלי: באמת, זה ממש לא בסדר.

מרב מיכאלי: לא בחמישה, בעשרה.

מרב מיכאלי: דובר על 10%.

מרב מיכאלי: ובנוסף, אין עכשיו התחייבות למינימום של משרד הבריאות.

מרב מיכאלי: אין פה כלום.

מרב מיכאלי: מה אני יודעת אם יחסכו או לא יחסכו?

מרב מיכאלי: זה ממש קטע.

אלי אלאלוף: תלוי בסעיף הזה.

אלי אלאלוף: שוב, את רוצה הסתייגות על זה?

מרב מיכאלי: יש לי שם שתיים אבל אני אומרת שעם כל הכבוד זה לא על ההסתייגות.

אלי אלאלוף: אוקיי נצביע על ההסתייגות של חברתנו מרב מיכאלי.

אלי אלאלוף: מי בעד, מי נגד, מי נמנע?

אלי אלאלוף: בעד – 2

אלי אלאלוף: נמנעים – אין ההסתייגות לסעיף 25(4), של חברת הכנסת מרב מיכאלי, לא נתקבלה.

אלי אלאלוף: ההסתייגות נפלה.

אלי אלאלוף: מה עוד?

נועה בן שבת: בסעיף 43 איפה שהייתה הערה, יש הוראה לגבי גביית הסכומים של הקנס שמטילה וועדת המשמעת יגבו לפי חוק המרכז לגביית קנסות.

אלי אלאלוף: יש הסכמה?

טל אמיתי נשרי: כן.

שי סומך: המרכז לגביית קנסות מסכים לגבות את הקנס.

נועה בן שבת: אז אמר כרגע שהם יגבו לפי ה - - -

אלי אלאלוף: שי.

אלי אלאלוף: אתה צריך לעזור לפרוטוקול.

אלי אלאלוף: דבר בקול רם.

אלי אלאלוף: ..

נועה בן שבת: אדוני, אתמול הקראנו הוראות בסעיף 43(א) לגבי אמצעי משמעת על תנאי.

נועה בן שבת: אני רואה שההוראות מכילות עוד שלושה סעיפים קטנים: זו לא הסתייגות.

נועה בן שבת: זו תוספת לנוסח.

אלי אלאלוף: יש לכם התנגדות לתוספת הזו?

טל אמיתי נשרי: מקובלת עלינו.

שי סומך: מקובל.

נועה בן שבת: הייתה הערה נוספת שהעביר לנו אהוד לנדאו ואני לא רואה אותה כי הדף הלא נכון מודפס לי.

נועה בן שבת: יש לכם אותה?

אלי אלאלוף: מי זה אהוד לנדאו?

נועה בן שבת: ממשרד המשפטים.

נועה בן שבת: סעיף 46 (ו) ניתן בו הסבר שהחלטות ועדת המשמעת לפי סעיף קטן (ו) אינן מתנגשות עם החלטות לפי סעיף קטן (א) במהלך הערעור.

טל אמיתי נשרי: מקובל.

נועה בן שבת: אין לכם בעיה להכניס את זה?

טל אמיתי נשרי: אין בעיה.

נועה בן שבת: אז אפשר להכניס.

נועה בן שבת: אתם תקבלו מידע על זה?

טל אמיתי נשרי: יש לנו פה את הסמכות לקבל את המידע גם על תפוסה וגם על זמינות התורים.

טל אמיתי נשרי: זה מופיע בסעיף הדיווח למנהל.

טל אמיתי נשרי: סעיף 24 אני חושבת.

לנושא של: שי סומך, האם זה מקובל?

שי סומך: שי סומך, משרד המשפטים.

שי סומך: בהתאם לבקשה שלכם, בדקנו את הנושא הזה וזה נכון שלמפקחים תהיה אפשרות להיכנס גם למקומות שפועלים בהם סוכנים, או למקומות שיכול להיות שיש בהם פעילות של תיווך ללא רישיון, משום שמשרד הבריאות לא רגולטור בתחום הזה והוא רשאי לפקח.

שי סומך: אבל צריך להיות ברור שלא מדובר בסמכות לצורך הגשת אישום פלילי, סמכות זו נמצאת בידי המשטרה.

אלי אלאלוף: בוודאי.

טל אמיתי נשרי: אז אנחנו אמרנו שאפשר להסיר את זה.

טל אמיתי נשרי: דווקא בגלל שאנחנו לא מקבלים דיווח על סכומים, אז להשאיר את זה כעילה לעיצום כספי זה מיותר.

טל אמיתי נשרי: אם יובאו תקנות של משרד הבריאות ביחס לנושא של הסכומים אז אנחנו נחשוב שוב.

נועה בן שבת: אז מורידים את זה כרגע, אבל אתם עדיין תדרשו הפרדה חשבונאית כזו ממוסד - - -

טל אמיתי נשרי: כן.

טל אמיתי נשרי: ההפרדה החשבונאית נשארת.

טל אמיתי נשרי: היא נדרשת כיוון שאם אחר כך יקבע בתקנות גם דרישה לדיווח על סכומים אז אנחנו צריכים את ההפרדה הזו כתשתית.

אלי אלאלוף: אוקיי

סעיף 64: גם על העיצום הכספי.

בעמוד 32: במשרד הבריאות רוצים להגיב?

כן: יש פשוט עוד הוראות בחוזר הזה.

כן: כאשר החוק ייכנס לתוקף בוודאי שהוא גורע מתוקפן.

שי סומך: אבל זה לפני יום הפרסום.

שי סומך: יום התחילה זה בעוד שישה חודשים.

אלי אלאלוף: לא.

נמשיך: זה נותן לכם, נציגי תיירות המרפא, את מה שביקשתם?

נמשיך: מבחינת האפשרות להמשיך לפעול עד לקבלת תשובה לבקשה אבל את הבקשה צריך להגיש תוך שלושה חודשים.

אלי אלאלוף: סיימנו?

נועה בן שבת: נציגת האוצר רוצה להעיר.

ליאור קוטלר: ליאור קוטלר, אגף התקציבים, משרד האוצר.

ליאור קוטלר: השינוי שנעשה בתחולה של התקנות בשינוי הדיפולט של החוק מהשכר הדיפרנציאלי - - -

נועה בן שבת: איזו תחילה?

ליאור קוטלר: התחולה, שינוי התחולה.

ליאור קוטלר: בעצם שינה את הדיפולט שנקבע בחוק עליו סיכמו המשרדים.

נועה בן שבת: אנא הפני לסעיף.

נועה בן שבת: את מתכוונת.

נועה בן שבת: אינני מצליחה להבין.

ליאור קוטלר: בסעיף 27(ג), ובכלל בכל סעיף 27 נקבע השכר הדיפקנציאלי.

ליאור קוטלר: אם לא הבנתי נכון את החוק אנא הגידו לי.

ליאור קוטלר: מה נעשה כאן בתחולה זה ששונה הדיפולט של החקיקה.

נועה בן שבת: לא שונה.

טל אמיתי נשרי: זה לא נכון, לא שונה שום דבר.

טל אמיתי נשרי: לפני כן הייתה סמכות בתקנות וגם עכשיו יש.

נועה בן שבת: אני רוצה להבהיר, היה על זה דיון ארוך וממושך אתמול גם ברמה הפוליטית וגם ברמת הדיון כאן בוועדה.

נועה בן שבת: מה שנאמר פה זה שכאשר תהיינה תקנות ייכנס האיסור לתוקף אבל עד שתהיינה תקנות הוראת חוזר המינהל תישאר בתוקפה, אנחנו לא גורעים מתוקפה.

ליאור קוטלר: בכל זאת יש כאן שינוי משמעותי בחקיקה הראשונית.

נועה בן שבת: אדוני היושב-ראש, אתה רוצה שנדון בזה?

אלי אלאלוף: לא, אני לא פותח את זה.

אלי אלאלוף: אבקש שהכול יהיה בהתייעצות עם שר האוצר.

טל אמיתי נשרי: לא בהסכמה, בהתייעצות.

ליאור קוטלר: יש כאן עניין תקציבי ואני מבקשת שזה יהיה בהסכמת שר האוצר.

טל אמיתי נשרי: אנחנו מבקשים שזה יהיה בהתייעצות עם שר האוצר.

אלי אלאלוף: בהתייעצות עם שר האוצר.

אלי אלאלוף: זה עניין תקציבי.

ליאור קוטלר: יש כאן עניין תקציבי, יש כאן עניין של נומרטורים, ברגע שתהיינה תקנות שיסדירו את כל עניין השכר הדיפרנציאלי זה ישנה את הלחצים בתוך המערכת וזה יכול ליצור לחצים להעלאת שכר הרופאים.

אלי אלאלוף: אני ממש לא מצליח להבין.

אלי אלאלוף: זה בהתייעצות עם שר האוצר, אני מסכים, אתם מסכימים, תמצאו בתקנות מה שאתם רוצים.

אלי אלאלוף: אני חייב לסיים.

שני דברים: 1.

שני דברים: אני רוצה שמשרד האוצר יגיד לפרוטוקול שמקובל עליו שהכספים העודפים יישארו בתוך המערכת ולא יילקחו.

שני דברים: אני מסכימה עם אדוני היושב-ראש שיש פוטנציאל במנגנון הזה שיגיע יותר כסף מאשר עשרה אחוז לבתי החולים בפריפריה, אבל אני רוצה שמשרד האוצר יגיד לפרוטוקול שהמנגנון הזה מקובל עליו.

אלי אלאלוף: אני לא חייב לבקש הצהרה שכזו לפרוטוקול.

מרב מיכאלי: אתה לא חייב, אני מבקשת – זו בקשה שלי.

אלי אלאלוף: בסדר.

מרב מיכאלי: בוא נראה, אני בטוחה שמשרד הבריאות מתכוון לזה.

מרב מיכאלי: השאלה אם משרד האוצר ייתן שהכסף הזה יישאר אצל משרד הבריאות ולא יגיד: "יש לכם עכשיו עודפים אז אנחנו ניתן לכם פחות".

מרב מיכאלי: זאת אומרת, באותה שיטת וויסות.

אלי אלאלוף: את מבקשת ביטחון כפול בהסכם הנוכחי.

אלי אלאלוף: במקרה הזה משרד הבריאות יעביר מתקציבו לבתי חולים בפריפריה.

מרב מיכאלי: 100%.

מרב מיכאלי: אבל בשנה הבאה - - -

אלי אלאלוף: זה התקציב שלו.

אלי אלאלוף: למה?

אלי אלאלוף: כי הוא לא ייתן יותר.

מרב מיכאלי: אבל בשנה הבאה משרד האוצר ייתן לו פחות תקציב כי הוא יגיד למשרד הבריאות: "יש לך".

אלי אלאלוף: לא.

אלי אלאלוף: משרד הבריאות שולט בתקציב של עצמו.

מרב מיכאלי: אבל בתקציב הבא הוא כבר לא שולט.

אלי אלאלוף: במקום לתת לבתי חולים שיש להם תיירות מרפא, משרד הבריאות יכול להוריד משם ולהעביר לבתי חולים שאין בהם.

אלי אלאלוף: אני לא מבין למה צריך את הדרישה הזו.

אלי אלאלוף: ואם האוצר לא יגיד עכשיו את מה שביקשת?

מרב מיכאלי: כך או כך ההחלטה על מה מצביעים היא שלך.

מרב מיכאלי: אבל אני רוצה לשמוע.

אלי אלאלוף: הדברים שאני אומר שעל משרד הבריאות לדעת כמה הוא לא מעביר לבתי חולים שיש בהם תיירות מרפא, ואת היתרה הזאת הוא יעביר לבתי חולים בפריפריה.

מרב מיכאלי: ושזה לא ילך לקופה הכללית.

אלי אלאלוף: לא ילך לקופה הכללית.

אלי אלאלוף: להיפך.

מרב מיכאלי: דבר שני אדוני היושב-ראש, מה שאדוני אמר אתמול זה ש-10% מהרווחים גם של בתי החולים הפרטיים, וכרגע 10% מבתי החולים הפרטיים לא נמצאים פה.

אלי אלאלוף: חברים, אין לנו שליטה על בתי החולים הפרטיים.

אלי אלאלוף: יש גבול.

אלי אלאלוף: אני לא יכול להתייחס גם לבתי החולים הפרטיים.

מרב מיכאלי: אנחנו מעבירים להם כסף.

מרב מיכאלי: אמרנו במהלך הישיבה שהם לא פרטיים ב-100%.

אלי אלאלוף: לבתי החולים נותנים כסף רק תמורת שירות.

נועם ויצנר: בתי החולים הפרטיים אינם מקבלים תקציבי מדינה.

אלי אלאלוף: בואו נחיה במציאות, לא בתיאוריה.

נועה בן שבת: אדוני היושב-ראש יש עוד תיקון בנוגע לאותן תקנות שאנחנו מדברים עליהם בסעיף 27(ג):

אלי אלאלוף: אנחנו דיברנו על זה והסכמנו.

נועה בן שבת: בטיפול שאינו בשעות הטיפול הרגילות.

אלי אלאלוף: זו הסתייגות?

נועה בן שבת: זה תיקון.

אלי אלאלוף: אז זה ייכלל בטקסט.

נועה בן שבת: סליחה, ליאור קוטלר, את רוצה לבקש שינויים אז זה צריך להיות בהסכמה.

נועה בן שבת: הוועדה פה מחליטה לא אני מחליטה ולא אכניס לנוסח משהו שהוועדה לא אישרה.

נועה בן שבת: הוועדה לא מחליטה, הוועדה דיברה על התייעצות עם שר האוצר.

אלי אלאלוף: התייעצות עם שר האוצר וזה מוסכם גם על נציגי משרד הבריאות.

אלי אלאלוף: בבקשה חברת הכנסת מיכאלי.

מרב מיכאלי: אז אתה, אדוני היושב-ראש, אומר שלא יהיו 10% מהרווחים של בתי החולים הפרטיים?

אלי אלאלוף: השאיפה שזה יהיה אבל אם לא אז לא.

מרב מיכאלי: זה תלוי בנו.

אלי אלאלוף: חברים, אם סוגרים את זה בצורה הרמטית אז בסוף לא יהיה כלום.

אלי אלאלוף: אם משאירים את הגמישות הנדרשת על מנת ליישם את הרעיון הזה אז תשאירו את זה למשרד הבריאות.

מיכל בירן: הם ניסו לעשות את זה גם קודם.

מיכל בירן: אם אתה רוצה לעשות את זה בחוק.

אלי אלאלוף: חברים, אם אני לא יכול לשכנע אתכם בואו נצביע.

מיכל בירן: אז מה התועלת של החוק?

אלי אלאלוף: אני חייב להגיד, בלי לדבר על נסיגה של סגן שר הבריאות, אבל זו בהחלט נסיגה.

אלי אלאלוף: זה מהלך שהוא לא הסכים לו בהתחלה.

אלי אלאלוף: אני בעד לעבור להצבעה.

אלי אלאלוף: נועה בן שבת, אפשר לעבור להצבעה?

נועה בן שבת: כן.

אלי אלאלוף: נצביע על החוק כנוסח הוועדה מי בעד, מי נגד, מי נמנע?

אלי אלאלוף: בעד – פה אחד הצעת החוק נתקבלה פה אחד

אלי אלאלוף: החוק אושר פה אחד.

אלי אלאלוף: מזל טוב לכולם, תודה רבה לנועה בן שבת, אני רוצה להודות לכל סוכני תיירות המרפא – על התנהגות

אלי אלאלוף: כם הראויה ועל האחריות ועל ההשתתפות שלכם, תודה לנציגי משרד הבריאות.

טל אמיתי נשרי: אני מבקשת להודות לכל מי שהיה שותף להצעת החוק הזו: לחברת הכנסת מרב מיכאלי, לאדוני יושב-ראש הוועדה שהשכלת לנהל דיון זה בצורה טובה ועניינית ולהגיע לפשרות, לעורכת הדין נועה בן שבת שתענו לעבוד איתה.

אלי אלאלוף: זה באמת תענוג.

טל אמיתי נשרי: אני חושב שמשרד הבריאות הגיש הצעה מאוזנת ולטבת האזרחים בישראל.

טל אמיתי נשרי: מודה לכולכם.

רונן סלומון: גם אנחנו איגוד לשכות המסחר רוצים להודות אחרי עשרות דיונים ליועצת המשפטית עורכת דין נועה בן שבת ששיגענו אותה לא מעט, לחברי הכנסת, לנציגי משרד הבריאות, נציגי משרד התיירות.

רונן סלומון: קיימים לא מעט חששות מהצעת החוק אבל נקווה שנצא לדרך והחוק יועיל.

אלי אלאלוף: תודה לחבר הכנסת עודד פורר שיצא לפני סוף הישיבה.

אלי אלאלוף: תודה לעורך הדין שי סומך שהוא כבר חלק מהוועדה.

אלי אלאלוף: תודה גם לרשם הפרוטוקולים החדש הנפלא שלנו.

אלי אלאלוף: הישיבה נעולה.